"Народны паэт Беларусі Якуб Колас усё жыццё аддаў рабоце на глебе айчыннай культуры, з'яўляючыся адным з заснавальнікаў сучаснай беларускай мовы і новай літаратуры. За некалькі месяцаў да смерці паэт напісаў свой славуты ліст-заклік аб крытычным стане роднай мовы, радкі якога і па сённяшні дзень застаюцца актуальнымі: "Найвялікшым духоўным багаццем народа з’яўляецца яго мова. У мове адлюстроўвалася гісторыя народа, яго працоўнае жыццё, яго барацьба, яго смутак і радасць, яго прырода, яго любоў і гнеў", - працытавалі ў музеі.